AlexejDobrolubov/national_council_slovak_2010 huggingface dataset:
16. schôdza NR SR - 6.deň - B. popoludní
Dátum: 2011-03-30
Poslanec: Sulík, Richard (SaS)
Druh vystúpenia: Vystúpenie s faktickou poznámkou

No ďakujem za kvalifikované poznámky, páni kolegovia. Pán Kaliňák, keď viete presne, o čom hlasujete, teda predpokladám, že ste to vedeli, tak potom skúste si to prečítať, aký nezmysel ste odhlasovali. Ja by som sa moc tým nechválil na vašom mieste, že ste vedeli... (Hlasy z pléna.) Pán Kaliňák... (Výkriky v sále.)
16. schôdza NR SR - 4.deň - A. dopoludnia
Dátum: 2011-03-25
Poslanec: Sulík, Richard (SaS)
Druh vystúpenia: Vystúpenie s faktickou poznámkou

144. Ďakujem pekne. Chcel by som doplniť Ľuda Kaníka. Európska únia dnes má 80-tisíc, možno že až 100-tisíc trans smerníc, ja si nemyslím, že to bezpodmienečne prispieva k lepšiemu životu na Slovensku, ale každopádne to zamestnáva nepredstaviteľné množstvo ľudí jednak v Bruseli, no a potom, samozrejme, v tých členských krajinách, ktoré to musia aplikovať, aj tento parlament sa tu tým zaoberá. Povie sa síce, no veď to je iba 7 zmlúv o nejakom time sharingu na dovolenkové pobyty, ale aby to, skrátka, sa stalo, taká smernica, aby sa stala zákonom, najprv nejaký, najprv vláda, predtým ešte ľudia na ministerstve, potom parlament, nejaký legislatívny odbor, potom na ŠOI-ke, ktorá to má kontrolovať, musia byť ľudia vyškolení atď., to sú skrátka milióny korún alebo státisíce eur, alebo nejaké takéto sumy. A v jednotlivom prípade, samozrejme, zo žiadneho jednotlivého takéhoto prípadu sa nezrúti svet. Ale keď to nasčítame, ja som presvedčený, v našej legislatíve nájdeme stovky, možnože aj tisíce, stovky určite, nezmyselných opatrení. A áno, tiež sa prikláňam k tej požiadavke, že je najvyšší čas to začať plieniť. Ďakujem pekne.
16. schôdza NR SR - 4.deň - A. dopoludnia
Dátum: 2011-03-25
Poslanec: Sulík, Richard (SaS)
Druh vystúpenia: Vystúpenie s faktickou poznámkou

138. Ďakujem pekne. Chcem sa poďakovať kolegom Osuskému a Dostálovi. No začnem reakciou na pána Kolesíka. Pán Kolesík, ja som ani raz nepovedal, že neschváľme tento zákon. Samozrejme, "pacta sunt servanda", to ste sa celkom dobre naučili od predsedu a to platí. By som si v živote nedovolil povedať, že nie, že jednoducho poďme do toho len tak naslepo. Čiže áno, my tú smernicu musíme schváliť, teda tento zákon na základe tej smernice, ale je dobré, keď si všetci uvedomíme, že čo sú tam popísané za nezmysly, a teda oceňujem, že aj vy to vidíte pomerne triezvymi očami. Chcel som reagovať potom ešte najmä na pána Číža, ale ako vidím, je to tak jeho zvyk tunák narozprávať a potom opustiť miestnosť, ale dúfam, že ma počúva. No to, čo ja tej Európskej únii vyčítam, to je to, že my by sme, fakt by sme sa mali prestať na ňu pozerať ako na nejakú posvätnú kravu a že všetko, čo odtiaľ príde, je svätá pravda a byť aj kritickí k tomu a niekedy skrátka tie slová možnože musia byť aj šťavnatejšie, aby zaujali pozornosť aj niekde inde ako tu na Slovensku. To hovorím ako reakciu na vás, pán Ondruš. Je pravda, že občas dôjde k nejakému pomýleniu, nebol to zámer. To, čo ste narážali, bolo zrejme slovo marxista, pritom mal som povedať maoista, tam došlo k omylu. To ma, samozrejme, mrzí. No ale teraz, čo je podstatný problém tej Európskej únie, to je tá regulačná zúrivosť. Oni by chceli vyregulovať, doregulovať do poslednej, do poslednej kvapky života, všetko dať na papier a presne stanoviť pravidlá. Toto je problém a v tomto duchu, samozrejme, rovnaký nezmysel aj ten pozmeňujúci návrh, za ktorý síce súhlasiť budem, lebo je taký neškodný, nevinný, ale vo svojej podstate je úplne zbytočný. Štát by, veľa vecí by štát jednoducho regulovať nemal. Ďakujem.
24. schôdza NR SR - 2.deň - B. popoludní
Dátum: 2011-10-13
Poslanec: Sulík, Richard (SaS)
Druh vystúpenia: Vystúpenie v rozprave

32. Ďakujem pekne za slovo. Dámy a páni, šestnásť mesiacov ubehlo od volieb. Sme tu všeličo zažili, aj príjemné, aj menej príjemné chvíle. Samozrejme, niekedy, niekedy to dopadne tak. ako si to človek neželá, ale aj v prípadoch, kedy tá situácia jednoducho nie je potešivá, teda ako pre koho, tak je dobré zachovať určitú dôstojnosť. Nech už sa stalo čokoľvek, náš názor na udalosti, ktoré tomuto celému predchádzali, poznáte a ešte ho samozrejme aj počuť budete, preto nechcem zachádzať do týchto detailov. Ja by som chcel oceniť ten rýchly prístup a jasné a čitateľné riešenie. Myslím si, že krajina, ktorú spravujeme my všetci ako tu sme, niektorí viac, niektorí menej, majú, má toto, jednoducho si toto zaslúžila, a preto poslanci za SaS napriek tomu, že pri tých posledných rokovaniach neboli, tak takýto, takýto návrh zákona podporíme. Myslíme si, že je to ten najférovejší, najkorektnejší možný prístup, a to dať mandát voličovi, aby jednoducho vo voľbách rozhodol a nešachovať tu s nejakými rôznymi konšteláciami, o ktorých predtým nikdy nebola reč. Ešte raz teda by som chcel, možnože v jednom z mojich posledných prejavov ako posl..., ako predseda Národnej rady oceniť to, že našla sa takáto široká zhoda na tom, že jednoducho nebudeme tu robiť žiadne divadlo, a že rýchlo pristúpime ku konkrétnym a jasným riešeniam. Ďakujem veľmi pekne. (Potlesk.)
24. schôdza NR SR - 1.deň - B. popoludní (pokračovanie)
Dátum: 2011-10-11
Poslanec: Sulík, Richard (SaS)
Druh vystúpenia: Vystúpenie v rozprave

102. Ďakujem pekne. Pán kolega Solymos, povedali ste takú jednu milú vetu, budem citovať, som si to zapísal: "Veľkí si nás pustili medzi seba, lebo verili, že sme na to dozreli." Nuž tak, zrejme sme ešte nedozreli, minimálne, čo sa týka poslaneckého klubu SaS. Zrejme sme ešte nato nedozreli, aby sme platili cudzie účty. Ale ja vám garantujem, keď na Slovensku bude jedného dňa priemerný plat 4 000 eur mesačne ako v Luxemburgu, hrdo sa k tomu prihlásim, aby sme mohli platiť všetky možné účty naokolo. Úplne na záver, dúfam, že mi to z ešte trvajúcej pozície predsedu parlamentu bude dovolené. Pán poslanec Rafaj, tu som dohodol s kolegom Galkom, že vám prepustí poradie, čím teda by som chcel nejak vyjadriť súhlas s tým, čo ste vraveli a dúfam, že tento parlament prijme pravidlo, že tí rečníci, ktorí budú rečniť za poslanecké kluby, budú mať v budúcnosti prednosť pred členmi vlády. Ďakujem veľmi pekne. (Potlesk.)
22. schôdza NR SR - 5. deň - B. popoludní a 23. schôdza NR SR - 1. deň - B. popoludní
Dátum: 2011-09-13
Poslanec: Sulík, Richard (SaS)
Druh vystúpenia: Vystúpenie v rozprave

48. Sľúbil som, že toto bude posledné, ale čo som chcel povedať, ešte jednu vec by som rád povedal, netýka sa to úplne priamo odvolávania. Bude to len jedna vetička. Rok tu spolu fungujeme, ako som už hovoril, s viacerými kolegami zo SMER-u mám korektné vzťahy, u viacerých dokonca uznávam ich kultivovaný aj prejav, aj správanie sa, ale musím vám povedať, máte niekoľko takých primitívov medzi vami, niekoľko, ktorí vám úplne zbytočne kazia povesť. Viem, že to nie je zďaleka väčšina, ale niekoľkokrát som tu zažil, ako malé decko to začne búchať a húkať a dupať a... No, môj štvorročný Hugo s tým už prestal. (Smiech v sále.) A chcem vás teda poprosiť, lebo veď budeme tu fungovať ešte tri roky, no... (Reakcie z pléna: "Nepreháňajte, pán predseda.") (Zasmiatie sa predsedu NR SR.) Predpokladáme. Chceme tu dobre fungovať, nepokazme si tie vzťahy, možnože aj o veľa rokov neskôr. Chcem vás z tohto miesta poprosiť, možnože aj do parlamentnej činnosti trochu viac kultúry. Zďaleka nie u všetkých, to nie, ale predsa len u niektorých. Dokonca oceňujem, má to svoje čaro, taký prejav pána Číža, ktorý je vždycky oduševnený, to je všetko v poriadku. Ale niektorí ľudia, niektorí vaši poslanci by si mohli také tie úplne detinské prejavy odpustiť. By to určite zdvihlo kultúru v parlamente. Veľmi pekne vám ďakujem, že ste ma vypočuli. SaS, samozrejme, stojí za Ivetou Radičovou. S Ivetou Radičovou sme išli do vlády a budeme vládnuť v tomto volebnom období len s ňou. Veľmi pekne vám ďakujem. (Potlesk.)
22. schôdza NR SR - 5. deň - B. popoludní a 23. schôdza NR SR - 1. deň - B. popoludní
Dátum: 2011-09-13
Poslanec: Sulík, Richard (SaS)
Druh vystúpenia: Vystúpenie v rozprave

46. Aha, tak. Dobre. Odzvonilo, hej. Ďakujem. (Zasmiatie sa rečníka.) Čiže niektoré strany jasne povedali áno, niektoré strany jasne povedali nie. Čo spraví SMER, najväčšia strana v parlamente? Veď my to nijak nespochybňujeme. Strčí hlavu do piesku. No takto chcete vládnuť? (Potlesk a reakcie z pléna.) Prosím? Nerozumiem vám... (Reakcie z pléna. Prerušenie vystúpenie predsedajúcim.)
22. schôdza NR SR - 5.deň - A. dopoludnia
Dátum: 2011-09-13
Poslanec: Sulík, Richard (SaS)
Druh vystúpenia: Vystúpenie v rozprave

80. Prosím, hlasujte teraz. (Hlasovanie.) Prítomných 149 poslancov, hlasovalo 83 za, 63 proti, 3 nehlasovali. Schválili sme vládny návrh zákona o liekoch a zdravotníckych pomôckach. Nasleduje hlasovanie v druhom čítaní o vládnom návrhu zákona o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov (tlač 404). Dávam slovo spoločnému spravodajcovi z výboru pre zdravotníctvo poslancovi Petrovi Markovičovi, aby hlasovanie uviedol.
22. schôdza NR SR - 4.deň - A. dopoludnia
Dátum: 2011-09-09
Poslanec: Sulík, Richard (SaS)
Druh vystúpenia: Vystúpenie v rozprave

73. Ďakujem. Posledný písomne prihlásený rečník je pán poslanec Zajac. Nech sa páči, máte slovo. Dovtedy, dokým pán Zajac príde k rečníckemu pultu, by som chcel oznámiť, že rokujeme do 15.00 hodiny bez prestávky, tak ako bolo dohodnuté. Som vám to videl na očiach, pani Vaľová, že toto by ste chceli práve zistiť. Nech sa páči.
22. schôdza NR SR - 2.deň - A. dopoludnia
Dátum: 2011-09-07
Poslanec: Sulík, Richard (SaS)
Druh vystúpenia: Vystúpenie v rozprave

Prosím, hlasujte teraz. (Hlasovanie.) Z prítomných 148 poslancov hlasovalo 81 za, 67 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. Teraz poprosím poslanca Ondreja Dostála, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (tlač 468). Nech sa páči.
20. schôdza NR SR - 4.deň - A. dopoludnia
Dátum: 2011-07-01
Poslanec: Sulík, Richard (SaS)
Druh vystúpenia: Vystúpenie v rozprave

Ďakujem pekne. No na tie super dobré vtipy pána Glváča a pána Žigu, je to výborný humor, super, zasmiali sme sa na tom, reagovať nebudem. Ale, pán Glváč, vy ste sa pýtali, či by som vás nemohol do toho nevťahovať. No aj vy ste v tomto parlamente a budem vás do toho vťahovať, toto nie je vec, ktorá jednoducho týka sa len koalície, tu ide o to, že národ ako celok zaplatí možno 10 mld. eur. Bude to aj vaša zodpovednosť, keď teraz alibisticky stiahnete chvost a budete sa tváriť, že tu nie ste. Pani poslankyňa Gabániová, hovoríte mi z duše. Áno, nemám k tomu čo dodať. To ma veľmi teší. A, pán poslanec Jarjabek. Že teda nemám urážať Grékov, že oni tam nie sú vlastnou vinou? No sú tam vlastnou vinou, lebo volili takých bezbrehých populistov ako ste vy, ktorí rozdávajú peniaze cudzích ľudí, ktorí nevedia hospodáriť, ktorí skrátka kupujú si hlasy. (Choďte za vaším predsedom, váš predseda to pár dní dozadu povedal v televízii: „My sme majstri v populizme.“ A súhlasím s ním.) Sa potom nemusíte tomu čudovať po tridsiatich rokoch. V roku 1981 Grécko malo verejné financie v poriadku, grécky dlh bol 27 %, dnes je 150 % kvôli ľuďom ako ste vy. Ste takí, lebo rozdávate peniaze cudzích ľudí a neviete hospodáriť. (Potlesk.)
19. schôdza NR SR - 1.deň - B. popoludní
Dátum: 2011-06-17
Poslanec: Sulík, Richard (SaS)
Druh vystúpenia: Vystúpenie v rozprave

35. Rád by som reagoval, rád by som reagoval na procedurálny návrh, ktorý navrhol pán podpredseda parlamentu Fico a, samozrejme, ako aj vo všetkých ostatných bodoch mám snahu vyjsť našej opozícii v ústrety, čiže spojím sa s pánom Čentéšom, spýtam sa ho, či je naďalej ochotný, pripravený kandidovať, a budem informovať o tom Národnú radu. Ako vidíte, mám snahu vyhovieť akejkoľvek požiadavke, nech je akokoľvek hlúpa a nezmyselná. Ďakujem pekne. (Potlesk.)
18. schôdza NR SR - 10.deň - B. popoludní
Dátum: 2011-06-01
Poslanec: Sulík, Richard (SaS)
Druh vystúpenia: Vystúpenie v rozprave

148. Prosím, hlasujte teraz. (Hlasovanie.) Prítomných 145 poslancov, hlasovalo 76 za, 2 proti, 67 sa zdržalo. Národná rada schválila vládny návrh zákona o štít kovaní energeticky významných výrobkov. Poprosím pána poslanca Jurčíka, spoločného spravodajcu z výboru pre hospodárstvo, výstavbu a dopravu, aby uviedol hlasovanie v druhom čítaní o vládnom návrhu zákona o zrušení zákona č. 140/2010 o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny , tlač 210. Nech sa páči.
18. schôdza NR SR - 5.deň - A. dopoludnia
Dátum: 2011-05-24
Poslanec: Sulík, Richard (SaS)
Druh vystúpenia: Vystúpenie v rozprave

Prosím, hlasujte teraz. (Hlasovanie.) Z prítomných 148 poslancov hlasovalo za 71, proti 72, zdržalo sa 5. Národná rada neschválila, že tento návrh zákona prerokuje v druhom čítaní. Budeme pokračovať hlasovaním v prvom čítaní o návrhu poslancov Národnej rady Slovenskej republiky Mariana Záhumenského, Magdy Košútovej, Ľubomíra Petráka a Ľuboša Martináka na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene niektorých zákonov v znení neskorších predpisov (tlač 351). Spravodajcom je člen výboru pre pôdohospodárstvo a životné prostredie poslanec Peter Muránsky. Prosím, uveďte hlasovanie.
28. schôdza NR SR - 6.deň - B. popoludní
Dátum: 2012-02-08
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

262. Ďakujem za slovo, pán predseda. Musím súhlasiť so slovami pána predrečníka. Totiž obávam sa, zatiaľ len v mojom mene a je to ako môj osobný názor, že ak by sme prijali túto novelu, vytvárali by sme ešte nebezpečnejší precedens, ako je len rozčlenenie na základe finančnej výhodnosti alebo nevýhodnosti byť v jednej alebo druhej časti mestskej časti alebo časti obce. Rád by som sa spýtal pána poslanca, že či nevidí väčšiu možnosť na riešenie podobných problémov, o ktorých hovoril pán navrhovateľ, ak by sme posilnili skôr trestnoprávnu zodpovednosť vedenia, nielen celej samosprávy, ale aj starostov, respektíve členov zastupiteľských zborov v samosprávach a či si viem predstaviť, že by sme prelomili tú bariéru, ktorá spočíva v neprípustnosti uplatňovania kolektívnej zodpovednosti. Mám na mysli ako kolektívnej zodpovednosti obecného zastupiteľstva. Totiž najviac problémov vzniká v obecných samosprávach alebo pri výklade týchto problematických riešení, že veď to samospráva odsúhlasila. A ak by sme ako uvažovali o tom, že by sme mohli kolektívne stíhať jednotlivých členov týchto zborov, ja predpokladám, že by sme ďaleko väčší a rýchlejší dosah alebo efektivitu dosiahli smerom k tomu istému cieľu, čo aj pán navrhovateľ zrejme ako, mal ako... (Vystúpenie prerušené časomierou.)
28. schôdza NR SR - 6.deň - B. popoludní
Dátum: 2012-02-08
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

197. Ďakujem, pán predseda. Pán poslanec Kolesík, ja len v krátkosti, ja čisto len ako laik alebo neodborník do tejto témy ako chcem s touto otázkou prispieť, že či som dobre pochopil, že vy to predstavujete tak, že táto novela zavedie nejakú povinnú metódu, povinný úzus pre každého rodiča, aby svoje dieťa vychovával, aj čo sa týka ako školského vzdelávania, doma. Ja som to pochopil tak aj z reči predkladateľky, že je to len možnosť pre rodičov, ktorí si môžu ako vybrať. A aj na tom malom Slovensku, to je taká heterogénna vrstva či už horizontálne, alebo vertikálne v jednotlivých školách, že viem si predstaviť, že už aj len podľa konkrétnych miestnych zvyklostí alebo nezvyklostí si nejaký rodič sa rozhodne uvažovať aspoň o tejto metóde, alebo o tejto možnosti, že si zvolí inú alternatívu, no alebo domácu formu toho vyučovania. Čiže to je skôr ako otázka, či ste to chápali tak, že teraz tu bude ako nové pre každého, aj súce, aj povinné, aby uvažoval nad tým alebo využíval možnosť v tejto predpokladanej prijatej novely zákona. Ďakujem.
28. schôdza NR SR - 3.deň - B. popoludní
Dátum: 2012-02-02
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

80. Ďakujem za slovo. S pánom Jarjabkom ako, samozrejme, ako nedá sa nesúhlasiť, takže ani by som to nechcel komentovať. A kolegovi Gálovi tiež len toľko by som chcel povedať, že on ako profesionálny právnik zrejme oveľa lepšie vie odo mňa, že rozdiel medzi zákonnosťou a spravodlivosťou je asi základný problém práva a my budeme môcť mať akékoľvek dobre vypracované, profesionálne do posledného písmena dobre postavené zákony, ak za ním nebude obmedzená, obmedzená tá ľudská vlastnosť, ktorá tieto zákony používa len ako cestovný poriadok, aby si vypočítavala, do akej miery sa odklonila od zákona, dovtedy márne budeme posilňovať legislatívnu stránku tohto spoločenského zriadenia, ak nebudeme riešiť, čiže ak budeme riešiť len symptomatickú časť, a nie dôvodovú časť. Ďakujem vám.
28. schôdza NR SR - 3.deň - B. popoludní
Dátum: 2012-02-02
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

22. Ďakujem, pán predsedajúci. Pán poslanec Matovič, žiaľ, žiaľ, nemôžem súhlasiť s tou vašou konštatáciu, že korupcia je nádorom tejto spoločnosti. Žiaľ, je to oveľa horšie, je to ako súčasťou tohto spoločenského zriadenia a je len následkom, následkom oveľa horšieho, ktoré, obávam sa, že vyoperovať alebo nejakým zákrokom riešiť sa nedá, je to následkom ľudskej chamtivosti. Ďakujem.
28. schôdza NR SR - 1.deň - B. popoludní
Dátum: 2012-01-31
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

91. Pardon, prepáčte. Ale predsa, táto moja faktická poznámka súvisí aj so statusom menšín, napriek tomu, že hovoríme o občianskych preukazoch a o administratívnych úkonoch. Preto je zaujímavé z menšinového hľadiska, pozmeňujúci návrh pána poslanca Radošovského, totiž je skutočným, konkrétnym, síce, ako možnože pre niektorých, ako veľmi prozaicky, ale predsa, je to skutočnou starostlivosťou o novodobú menšinu, ktorá vznikáva za hranicami Slovenskej republiky. Totiž menšiny neexistujú len v tom historickom ponímaní ako autochtónne menšiny na jednotlivých územiach, ktoré tam sídlia už niekoľko sto rokov, ale práve novodobá migrujúca menšina, ktorá ide za prácou a vytvára práve v tých krajinách menšiny, ktoré či už v rámci Európskej únie, alebo trhu práce, sa stávajú ako pre nich zaujímavými. Týmto úkonom, ktorý zabezpečuje návrh pána poslanca Radošovského, uľahčí niektoré administratívne úkony, ktoré sa môžu vykonávať už aj po prijatí tohto návrhu, sa môžu vykonávať aj na veľvyslanectvách, čiže na zastupiteľských úradoch. Čiže každodenná administratívna prax pre týchto ľudí za hranicami Slovenskej republiky sa zľahčí, takže niet dôvodu, aby sme nepodporovali alebo aby som nevyzýval k podpore tohto poslaneckého návrhu. Ďakujem.
26. schôdza NR SR - 10.deň - B. popoludní
Dátum: 2011-12-14
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

32. Vážené kolegyne, vážení kolegovia, za klub strany Sloboda a solidarita vám, vašim rodinným príslušníkom, priateľom, ako aj každej osobe, občanom Slovenska želáme pokojné prežitie vianočných sviatkov a šťastlivý nový rok. Ďakujem. (Potlesk.)
26. schôdza NR SR - 7.deň - A. dopoludnia
Dátum: 2011-12-08
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

40. Ďakujem, pán predsedajúci. Pán poslanec Blanár, zrejme, aspoň ja ho ináč chápem, cieľ alebo účel tohto uznesenia ako len to, aby sa zistilo, či sa poskytlo dostatočných finančných zdrojov, alebo či sa poskytlo dosť finančných prostriedkov na financovanie tých činností, ktoré ste vymenovali. Ja aj bez tohto uznesenia môžem vám povedať, a zrejme s tým súhlasia aj kolegovia, že samozrejme sa neposkytlo dostatok financií a je stále čo dofinancovať. A je stále a sú stále ďalšie činnosti, možnosti a úlohy, ktoré by požadovali byť financované cez štátny rozpočet. Ja si myslím, že tento audit mal vykonať, alebo ukázať nám to, že či boli, či je pripravené prostredie na to, aby aj štátna správa, aj samospráva vedela, že kedy je tá záťaž financovania na ňom, za akých podmienok toto financovanie sa uskutoční. A preto takisto, ako aj váš predrečník to povedal, že zákonné podmienky financovania prenesených kompetencií, je to najpotrebnejšie, ktorý tento kontakt medzi samosprávami a štátnou správou, je žiadané. Ak ste otvorili aj otázku vyšších územných celkov, ja by som si dovolil ako mierny nesúhlas povedať alebo vysloviť s tou spokojnosťou, ktoré ste vyslovili vy, s činnosťou samosprávnych celkov. Zrejme súhlasíte s tým, že ten centralizmus a najmä rezortizmus naďalej trvá na Slovensku. Napríklad, váš predrečník, pán primátor Choma, zrejme keď chce niečo si vybaviť, pôjde na ministerstvo, a nie k vyššiemu územné... (Prerušenie vystúpenia časomerom.)
26. schôdza NR SR - 7.deň - A. dopoludnia
Dátum: 2011-12-08
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

30. Ďakujem, pán predsedajúci. Ďakujem, pán poslanec, za váš prednes, zrejme asi len z hľadiska časového toľko by som k tomu dodal, že keďže táto vláda skončí, dávate jej takéto úlohy, možno, že z politického hľadiska výnosné, ale možno, že ako z praktického asi zbytočné. V tom však súhlasím s vami, že či už táto vláda alebo nasledujúca a najmä jednotlivé ministerstvá by mali navrhnúť štandardy na výkony týchto jednotlivých prenesených kompetencií a najmä takisto, ako tuná vznikla celoparlamentná dohoda na tom predchádzajúcom ústavnom zákone, zrejme vznikne aj nejaká spoločná dohoda na tom a predloží sa návrh zákona o financovaní prenesených výkonov, ktorú nám predpisuje ústava, ale na drobné to nejako zamenené. A ja si myslím, že najmä toto je to najžiadanejšie, aby sme mali takýmto zákonom ošetrené financovanie každého preneseného výkonu. Ďakujem vám.
26. schôdza NR SR - 5.deň - B. popoludní
Dátum: 2011-12-06
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

40. Ďakujem, pán predsedajúci. Pán minister Simon, teší ma vaše vystúpenie. Reagovali ste na pasáže pána Rafaja z okruhu pôdohospodárskych a potravinárskych tém a menšinovú tému ste nechali bokom. Váš postoj sa rovná predstavám strany Sloboda a Solidarita, nakoľko tvrdíme, že zlepšenie hospodárskej situácie občana je najlepším liekom proti národnostnému extrémizmu. Veríme tomu, že ak občan je na tom finančne lepšie, je oveľa menej náklonný k provokáciám. Ďakujem.
26. schôdza NR SR - 5.deň - B. popoludní
Dátum: 2011-12-06
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

26. Ďakujem, pán predsedajúci. Vážený pán poslanec Rafaj. História sa opakuje. Pred viac ako rokom ste mali zhruba polhodinové expozé k programovému vyhláseniu vlády, špeciálne ku kapitole menšinových práv. Ani vtedy nikto nesedel v laviciach strany MOST-HÍD, takisto ako aj teraz sú prázdne lavice tejto strany, pričom sa dalo naisto predpovedať, že vaše vystúpenie bude zamerané vo veľkej miere na právne postavenie alebo teraz na financovanie menšinovej kultúry a školstva. Takže znova ostáva na mne, aj keď nechtiac, aby som k vášmu vystúpeniu sa vyjadril. Samozrejme, minister Simon je v sále, predpokladám, že po mojom tomto vystúpení svoje vystúpenie urobí v rozprave. Veľmi sa čudujem, že ste sa znova pustili do kritiky týchto výdavkov, ale teší ma, že dĺžka týchto pasáži sa už skrátila. Strata času sa takto premietne do úspory elektrickej energie. Prekvapuje ma však, že váš záujem o národnostné menšiny sa zastavil pri maďarskej menšine a znova ste sa nevenovali rozpočtu úradu pre Slovákov žijúcich v zahraničí. Samozrejme, ak ste doteraz súhlasili s uspávacou činnosťou tohto úradu, nečudujem sa, že prejavujete takýto nezáujem. Ďakujem.